PATVIRTINTA

Molėtų rajono savivaldybės tarybos

2020 m. liepos d. sprendimu Nr. B1 -

**MOLĖTŲ RAJONO SAVIVALDYBĖS VAIKŲ VASAROS STOVYKLŲ IR KITŲ NEFORMALIOJO VAIKŲ ŠVIETIMO VEIKLŲ FINANSAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Molėtų rajono savivaldybės vaikų vasaros stovyklų ir kitų neformaliojo vaikų švietimo veiklų finansavimo tvarkos aprašo (toliau – Aprašas) paskirtis – nustatyti valstybės biudžeto lėšų (toliau – Tikslinė dotacija), skirtų Molėtų rajono savivaldybei (toliau – Savivaldybė) organizuoti vaikų vasaros stovyklas (toliau – Stovyklos) ir kitas neformaliojo vaikų švietimo veiklas (toliau – NVŠ veiklos), paskirstymo, naudojimo ir atsiskaitymo už jas tvarką.

2. Aprašas parengtas vadovaujantis Lietuvos Respublikos švietimo, mokslo ir sporto ministro 2020 m. birželio 2 d. įsakymu Nr. V-823 „Dėl Vaikų vasaros stovyklų ir kitų neformaliojo vaikų švietimo veiklų finansavimo tvarkos aprašo patvirtinimo ir lėšų skyrimo savivaldybėms“. Apraše vartojamos sąvokos suprantamos taip, kaip jos apibrėžtos Lietuvos Respublikos švietimo įstatyme ir kituose teisės aktuose.

3. Lėšos Stovyklų ir NVŠ veiklų (neformaliojo vaikų švietimo projektams, edukacinėms programoms, ugdomojo pobūdžio renginiams) organizavimui skiriamos konkurso būdu.

4. Konkursą skelbia ir lėšas programų įgyvendinimui paskirsto Molėtų rajono savivaldybės administracijos direktorius (toliau – Administracijos direktorius).

**II SKYRIUS**

**KONKURSO ORGANIZAVIMAS IR FINANSAVIMO PRIORITETAI**

5. Konkurso tikslas – skatinti turiningą mokinių užimtumą stovyklose ir kitose NVŠ veiklose.

6. Konkurso uždaviniai:

6.1. sudaryti galimybes mokiniams turiningai praleisti laiką atostogų metu;

6.2. sudaryti galimybes mokiniams dalyvauti edukacinėse programose;

6.3. sudaryti sąlygas mokiniams dalyvauti ugdomojo pobūdžio renginiuose.

7. Paraiškų teikėjais (toliau – Teikėjai) gali būti švietimo įstaigos bei kiti juridiniai asmenys, kurių nuostatuose įteisinta švietimo, ugdymo, užimtumo arba stovyklų organizavimo veikla, laisvieji mokytojai, turintys teisę vykdyti NVŠ veiklas.

8. Stovyklos ir kitos NVŠ veiklos gali būti finansuojamos, jeigu atitinka šiuos kriterijus:

8.1. jose dalyvauja rajono mokyklose pagal pradinio, pagrindinio ir vidurinio ugdymo programas besimokantys mokiniai;

8.2. užtikrinama dalyvių sveikata ir saugumas, atsižvelgiant į Lietuvos Respublikos Vyriausybės 2020 m. kovo 14 d. nutarimo Nr. 207 „Dėl Karantino Lietuvos Respublikos teritorijoje paskelbimo“ nuostatas, Lietuvos Respublikos sveikatos apsaugos ministro – valstybės lygio ekstremaliosios situacijos operacijų vadovo 2020 m. gegužes 14 d. sprendimą Nr. V-1162 „Dėl Neformaliojo vaikų švietimo organizavimo būtinų sąlygų“ ir Sveikatos apsaugos ministerijos 2020 m. gegužės 18 d. rekomendacijas „Dėl vaikų poilsio stovyklų edukacinių programų organizavimo karantino metu“;

8.3. neformaliojo vaikų švietimo veiklas vykdo asmenys, turintys teisę dirbti mokytoju (pagal Lietuvos Respublikos švietimo įstatymo 48 straipsnį).

9. Prioritetai teikiami:

9.1. Stovyklų programoms, kuriose vasaros atostogų metu organizuojama neformaliojo švietimo veikla, teikiamos maitinimo ir (arba) apgyvendinimo paslaugos;

9.2. programoms, kuriose planuojama užimti mokinius, turinčius didelių ir labai didelių specialiųjų ugdymosi poreikių dėl negalios, gaunančius socialinę paramą, augančius riziką patiriančiose šeimose.

10. Finansavimas gali būti skiriamas, kai:

10.1. Stovykloje numatoma užimti ne mažiau kaip 12 mokinių, o programos trukmė – ne trumpesnė kaip 5 dienos;

10.2. NVŠ veiklose numatoma užimti ne mažiau kaip 15 mokinių, o programos trukmė – ne trumpesnė kaip 2 dienos.

11. Programos dalyvių skaičius, reglamentuotas 10 punkte, gali būti mažinamas iki 8, jeigu programoje planuojama užimti mokinius, turinčius didelių ir labai didelių specialiųjų ugdymosi poreikių dėl negalios.

12. Vienas Teikėjas konkursui gali teikti ne daugiau kaip 2 paraiškas.

13. Teikėjai turi užpildyti Programos paraišką, 1 egz. (1 priedas) ir ją pateikti Molėtų rajono savivaldybės administracijos Kultūros ir švietimo skyriui (Vilniaus g. 44, kabinetas Nr. 411, Molėtai) arba elektroniniu būdu dokumentai siunčiami adresu svietimas@moletai.lt .

14. Konkursui pasibaigus, paraiškos negrąžinamos ir saugomos vienerius metus.

15. Programas vertina Administracijos direktoriaus įsakymu sudaryta Vaikų vasaros stovyklų ir kitų neformaliojo vaikų švietimo veiklų finansavimo programų vertinimo komisija (toliau – Komisija). Komisija pateikia siūlymus Administracijos direktoriui dėl lėšų paskirstymo Programoms.

16. Programos vertinamos pagal Programos atitikties reikalavimams vertinimo kriterijus (2 priedas). Programai, Komisijos įvertinta mažiau nei 15 balų, finansavimas neskiriamas.

17. Savivaldybės administracijos direktorius, atsižvelgdamas į Komisijos siūlymą, įsakymu lėšas paskirsto Programų vykdytojams.

**III SKYRIUS**

**LĖŠŲ NAUDOJIMAS IR ATSISKAITYMAS**

18. Programos įgyvendinimui paskirtos lėšos gali būti naudojamos:

18.1. fizinių asmenų, dalyvaujančių įgyvendinant Stovyklų ir kitas NVŠ veiklas, darbo užmokesčiui ir su juo susijusiais privalomais mokėti mokesčiais;

18.2. mokinių dalyvavimo vaikų vasaros stovyklose išlaidoms finansuoti;

18.3. maitinimo, nakvynės išlaidoms;

18.4. transporto išlaidoms, kurui;

18.5. patalpų, tiesiogiai naudojamų Stovykloms ir kitoms NVŠ veikloms vykdyti, nuomos ir komunalinėms, aplinkos ir kitoms išlaidoms veiklų įgyvendinimo laikotarpiu;

18.6. išlaidoms, kurios reikalingos Stovykloms ir kitoms NVŠ veiklomsvykdyti, prekėms ir paslaugoms įsigyti ar nuomoti.

19. Tikslinės dotacijos lėšos negali būti naudojamos:

19.1. rekonstrukcijos, remonto, statybos išlaidoms padengti ir ilgalaikiam turtui įsigyti;

19.2. įsiskolinimams padengti;

19.3. išlaidoms, susijusioms su lizingo, išperkamosios nuomos sutartimis;

19.4. išlaidoms, skirtoms savivaldybės ir (arba) valstybės finansuojamų NVŠ programoms, įskaitant ir formalųjį švietimą papildančio ugdymo programas, įgyvendinti;

19.5. išlaidoms, kurios finansuotos iš kitų Lietuvos Respublikos valstybės biudžeto ar savivaldybių biudžetų lėšų, įskaitant Europos Sąjungos finansinės paramos ir kitos gaunamos finansinės paramos bei bendrojo finansavimo lėšas.

20. Savivaldybė naudoja Tikslinės dotacijos lėšas iki einamųjų biudžetinių metų pabaigos, vadovaudamasi galiojančiais Lietuvos Respublikos įstatymais ir kitais teisės aktais, užtikina lėšų naudojimo teisėtumą, ekonomiškumą, efektyvumą ir rezultatyvumą.

21. Programų finansavimui gali būti naudojamos rėmėjų, tėvų ir kitos lėšos teisės aktų nustatyta tvarka.

22. Savivaldybė lėšas apskaito kaip valstybės biudžeto lėšas teisės aktų nustatyta tvarka.

23. Teikėjai, kurių parengtoms programoms skirtas finansavimas pasirašo Vaikų vasaros stovyklų ir kitų NVŠ veiklų finansavimo lėšų naudojimo sutartį (toliau – Sutartis) su Administracijos direktoriumi;

24. Teikėjai už skirtų tikslinių lėšų naudojimą ne pagal paskirtį atsako teisės aktų nustatyta tvarka. Koreguoti sąmatą ir keisti išlaidų ekonominės klasifikacijos straipsnius gali tik prieš tai raštu suderinę su Buhalterinės apskaitos skyriumi.

25. Pasibaigus programai, bet ne vėliau kaip iki kitų metų sausio 5 d., vykdytojas Savivaldybės administracijai pateikia programos vykdymo ataskaitą (3 priedas) ir biudžeto išlaidų sąmatos vykdymo ataskaitą (forma Nr. 2, patvirtinta Lietuvos Respublikos finansų ministro įsakymu) ir išlaidas patvirtinančių dokumentų kopijas.

**IV SKYRIUS**

**BAIGIAMOSIOS NUOSTATOS**

26. Informacija apie konkursą, jo laimėtojus ir skiriamas lėšas Programų įgyvendinimui skelbiama Savivaldybės tinklapyje www.moletai.lt.

27. Programų vykdytojai teisės aktų nustatyta tvarka atsako už programose dalyvaujančių vaikų saugą, sveikatos priežiūrą, higienos sąlygas ir veiklos organizavimo kokybę.

28. Už Aprašo įgyvendinimo priežiūrą atsako Savivaldybės administracija.

\_\_\_\_\_\_\_\_\_\_\_\_\_\_\_\_\_\_\_\_\_\_\_

Molėtų rajono savivaldybės vasaros

stovyklų ir kitų neformaliojo vaikų

švietimo veiklų finansavimo tvarkos aprašo

1 priedas

**VAIKŲ VASAROS STOVYKLŲ IR KITŲ NEFORMALIOJO VAIKŲ ŠVIETIMO VEIKLŲ FINANSAVIMO PROGRAMŲ PARAIŠKA**

|  |
| --- |
| **Programos pavadinimas:**  |
| **Programos kryptis:**  |
| **Stovykla:** nurodyti tipą (stacionari, turistinė, dieninė) ir kryptį (meninė, sportinė, turistinė, kraštotyrinė, mokslinė, kalbų, konfesinė, karinė, bendro pobūdžio, kt.) |
| **NVŠ veikla**: nurodyti veiklos kryptį:  |

|  |  |  |
| --- | --- | --- |
| 1. | Įstaigos pavadinimas |  |
| 2. | Kodas |  |
| 3. | Juridinis statusas |  |
| 4. | Adresas |  |
| 5.  | Telefono numeris |  |
| 6. | El. pašto adresas |  |
| 7. | Interneto svetainės adresas |  |
| 8. | Pagrindinė veiklos sritis (įrašykite švietimas, sportas, kultūra, turizmas ir pan.) |  |
| **Informacija apie NVŠ teikėjo (institucijos) vadovą** |
| 9. | Vardas ir pavardė |  |
| 10. | El. pašto adresas |  |
| 11. | Telefono numeris |  |
| **Informacija apie Programos teikėją (toliau – Teikėjas) – fizinį asmenį** |
| 12. | Vardas ir pavardė |  |
| 13. | Viešai skelbtinas adresas, telefono Nr., el. pašto adresas, interneto svetainės adresas |  |
| 14~~.~~ | Veiklos pagrindas |  |

|  |  |
| --- | --- |
| **Programos vykdymo laikas** (data, nuo–iki)**:** |  |
| Jei organizuojamos kelios pamainos, nurodykite kiekvienos pamainos laiką (nuo–iki): |  |
| Edukacinės veiklos trukmė (dienų skaičius) |  |

|  |
| --- |
| **Programos vykdymo vieta** (įstaiga, adresas) |

|  |
| --- |
| **Programos pristatymas:**-trumpas programos pristatymas;-tikslas, uždaviniai;- aktualumas, naujumas, naudingumas;- siekiami rezultatai, sėkmės kriterijai;- veiklų sklaida, viešinimas. |
| **Vykdomos priemonės, renginiai** | **Vykdymo laikas** | **Atsakingas vykdytojas** | **Vieta** |
|  |  |  |  |

|  |
| --- |
| **Programos dalyviai:**  |
| bendras vaikų skaičius: |  |
| iš jų, socialiai remtini;  |  |
| turintys didelių ir labai didelių specialiųjų ugdymosi poreikių dėl negalios;  |  |
| Vaikų amžius (nuo–iki) |  |
| Pamainų skaičius (jeigu teikiama stovyklos programa): |  |
| Vienoje pamainoje vaikų skaičius (jeigu teikiama stovyklos programa): |  |
| **Darbuotojai ir jų atitikimas reikalavimams** |
| Patvirtinu (pabraukti), kad neformaliojo vaikų švietimo veiklas vykdo asmenys, turintys teisę dirbti mokytoju (pagal Lietuvos Respublikos švietimo įstatymo 48 straipsnį) |
| bendras skaičius: |  |
| iš jų, mokytojai:  |  |
| sveikatos priežiūros specialistai |  |
| Kiti (nurodyti) |  |

**Informacija apie programoje dalyvaujančias partnerius** (nurodykite konkrečius partnerius, dalyvaujančius programoje)

|  |
| --- |
| **Kiti finansavimo šaltiniai** (nurodykite)  |

|  |  |  |  |
| --- | --- | --- | --- |
| Eil.Nr. | Išlaidų pavadinimas | Lėšos, prašomos iš Programos  | Kiti finansavimo šaltiniai |
| 1. | Prekės ***(konkretizuokite)*** |  |  |
| 2. | Paslaugos ***(konkretizuokite)*** |  |  |
| 3. | Darbo užmokestis (***konkretizuokite)*** |  |  |
| 4. | Kitos išlaidos ***(konkretizuokite)*** |  |  |
| **IŠ VISO** |  |  |

|  |  |
| --- | --- |
| **Vienos dienos bendra lėšų suma vienam vaikui (eurais)** |  |

|  |
| --- |
| **Prie paraiškos pridedama** |
| Teikėjo registravimo Juridinių asmenų registre pažymėjimo kopija (biudžetinėms įstaigoms pateikti nereikia).Verslo liudijimo ar individualios veiklos pažymos (jei teikėjas – fizinis asmuo) kopija ar išrašas.Dokumento (-ų), kuris (-ie) pagrindžia, kad teikėjas turi teisę dirbti mokytoju Lietuvos Respublikos švietimo ir mokslo ministro nustatyta tvarka, kopija (-os) ar išrašas (-ai) (jei teikėjas – fizinis asmuo). |

**\*ugdymo įstaigoms nuostatų kopijos pateikti nereikia**

Programos teikėjas \_\_\_\_\_\_\_\_\_\_\_\_\_\_ parašas Vardas ir pavardė,

Molėtų rajono savivaldybės vasaros

stovyklų ir kitų neformaliojo vaikų

švietimo veiklų finansavimo tvarkos aprašo

2 priedas

**VAIKŲ VASAROS STOVYKLŲ IR KITŲ NEFORMALIOJO VAIKŲ ŠVIETIMO VEIKLŲ PROGRAMŲ VERTINIMO KRITERIJAI**

Programos teikėjas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Programos pavadinimas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Programa nevertinama, jei ji parengta ir pateikta nesilaikant Aprašo reikalavimų.

|  |  |  |  |
| --- | --- | --- | --- |
| **Eil. Nr.** | **Programos idėjos ir turinio vertinimas** | **Vertinimo kriterijų aprašymas** | **Balai** |
| 1.  | **Atitikimas** **(0–3 balai)** | **Programos atitikimas Aprašo reikalavimams:**Visiškai atitinka – 3Iš dalies atitinka – 2Labiau neatitinka nei atitinka – 1Neatitinka – 0 |  |
| 2. 2. | **Prioritetai****(0–4 balai)** | **Prioritetų atitikimas Aprašo prioritetams**Atitinka – 4Neatitinka 0 |  |
| 3.  | **Programos veiklos****(0–3 balai)** | **Programos veiklos plano vertinimas**Veiklos planuojamos konkrečiai, jos įdomios, orientuotos į vaiko tobulinimą – 3Veiklos orientuotos į vaiko tobulinimą, tačiau plane jos pateiktos nepakankamai detaliai – 2Veiklų planas nekonkretus, neinformatyvus – 1Veiklos planas nepateiktas – 0 |  |
| 4.  | **Siektini rezultatai** **(0–2 balai)** | **Siekiamų rezultatų, sėkmės kriterijų dermė su tikslais, uždaviniais, planuojama vykdyti veikla**Taip – 2Iš dalies – 1Ne – 0  |  |
| 5.  | **Programos dalyvių skaičius****(0–4 balai)** | 40 ir daugiau – 48 (pagal Aprašo 11 punktą) – 430–40 – 320–30 – 2 10–20 – 1Iki 12 – 0 |  |
| 6.  | **Trukmė****(0–2 balai)** | **Programos trukmė**Atitinka Aprašo 10 punkto reikalavimus – 2Neatitinka Aprašo 10 punkto reikalavimų – 0 |  |
| 7.  | **Programos vykdytojai****(0–4 balai)** | Veiklas vykdys asmenys, turintys teisę dirbti mokytoju – 4 Nenurodo programos vykdytojų – 0 |  |
| 8.  | **Lėšų planavimo racionalumas** **(0–3 balai)** | **Programos sąmatos analizė**Sąmata detali, lėšos planuojamos racionaliai – 3 Sąmata nepakankamai detali, lėšų poreikis iš dalies pagrįstas – 2 Sąmata nedetali – 1Sąmata parengta pažeidžiant Aprašo reikalavimus – 0 |  |
|  |  | **Bendra balų suma** |  |
|  |  |  |  |

**IŠVADA:**

**Rekomendacija dėl programos vykdymo ir lėšų skyrimo** (siūloma skirti suma ir pagrindimas) ............................................................................................................................................................................................................................................................................................................................................................................................................................................................................................................................................................................................................................................................................................................................

|  |  |  |
| --- | --- | --- |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(vertintojo vardas, pavardė) | \_\_\_\_\_\_\_\_\_\_\_\_\_\_\_(parašas) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vaikų vasaros stovyklų ir kitų neformaliojo vaikų

švietimo veiklų finansavimo tvarkos aprašo

3 priedas

**VAIKŲ VASAROS STOVYKLŲ IR KITŲ NEFORMALIOJO VAIKŲ ŠVIETIMO VEIKLŲ ATASKAITOS FORMA**

20 m. \_\_\_\_\_\_\_\_\_\_ \_\_\_ d.

1. Vaikų vasaros stovyklų ir kitų neformaliojo vaikų švietimo veiklų (toliau - programa) teikėjo – juridinio asmens – pavadinimas / fizinio asmens vardas, pavardė.

2. Adresas, telefonas, el. paštas.

3. Programos vadovo (koordinatoriaus) vardas, pavardė, telefonas, elektroninio pašto adresas.

4. Programos pavadinimas.

5. Programos vykdymo vieta ir data (nurodyti trukmę).

6. Stovyklos tipas (pabraukti):

6.1. stacionari;

6.2. turistinė;

6.3. dieninė.

7. Stovyklos profilis (pabraukti):

7.1. bendro pobūdžio;

7.2. kūrybinė, meninė;

7.3. amatų;

7.4. kraštotyrinė, etnokultūrinė;

7.5. turistinė, sportinė,

7.6. konfesinė;

7.7. karinė;

7.8. kitas (nurodyti).

8. Programoje dalyvavusių vaikų skaičius (nurodyti), iš jų – socialiai remiamų (nurodyti).

9. Programoje dalyvavusių darbuotojų skaičius (nurodyti) – .

Iš jų (nurodyti skaičių):

9.1. pedagogų (įgiję pedagoginį, socialinio darbuotojo, socialinio pedagogo, edukologo, psichologo išsilavinimą arba išklausę pedagoginių-psichologinių žinių kursą);

9.2. sveikatos priežiūros specialistų;

9.3. pedagogines specialybes pasirinkusių studentų;

9.4. tokiai veiklai pasirengusių savanorių.

10. Programos rėmėjai (nurodyti).

11. Gauta lėšų programai vykdyti (iš viso; nurodyti):

11.1. savivaldybės skirta lėšų;

11.2. labdara ir parama;

11.3. tėvų lėšos;

11.4. kitos lėšos.

12. Liko nepanaudotų lėšų (nurodyti).

13. Rezultatų aprašymas: nurodoma, kas atlikta panaudojus gautas lėšas, ar įgyvendinti tikslai ir uždaviniai, būtina išanalizuoti programos silpnąsias ir stipriąsias puses, plėtros galimybes bei teikti konkrečius pasiūlymus, ką organizuojant programą reikėtų daryti kitaip. Pageidautina, kad ataskaitoje būtų atsižvelgta į visų programoje dalyvavusių darbuotojų nuomonę. Prie ataskaitos turi būti pridėta turima vaizdinė medžiaga (gali būti elektroniniu formatu CD laikmenoje arba nurodomas interneto svetainės adresas ar www.facebook.com paskyra).

14. Nelaimingi atsitikimai, traumos, vaikų ir suaugusiųjų susirgimai (nurodyti skaičių ir pobūdį).

15. Programos dalyvių vardinis sąrašas (pridedama; vaikas įrašo savo vardą ir pavardę, gyvenamosios vietos adresą, pasirašo).

|  |  |  |  |
| --- | --- | --- | --- |
| Programos teikėjas  |  |  |  |
|  | (parašas) |  | (vardas ir pavardė) |
| Data |  |  |  |
| A. V. |  |  |  |

\_\_\_\_\_\_\_\_\_\_\_\_\_